gentaiscool/nusaparagraph_topic huggingface dataset:
Bandung kasohor ku tempat wisata na anu unik-unik. Komo kanggo nu resep popotoan. Poto alam, gunung, jeung hutan mah tos biasa. Hayu urang nyobian ka Upside World Bandung. Sami jeung nami na, tempat ieu magrupakeun tempat wisata poto anu nyuguhkeun poto tibalik anu anu seeur di datangan, utama na ku barudak ngora. Biaya asup ka museum ieu nyaeta genep puluh rebu kanggo dewasa, opat puluh rebu kanggo murangkalih. Tempat ieu kaidean ti pilem hollywood anu judulna Upside Down. Pas pertama kali lebet ka museum urang bakal ngarasa lalieur lantaran sadayana disusun tibalik. Upami panasaran, enggal langsung ka Jl. H. Wasid no. 31.

Topic: leisures
Isuk-isuk pas abdi nuju siap-siap angkat ka sakola aya sora ribut di luar imah. Teras di dinya oge seeur pisan wargi anu ngarumpul di hareupeun imah. Abdi oge panasaran aya kajadian naon di dinya, teu lila aya pulisi anu mawa batas pulisi di imah eta. Ti dinya abdi mikir pasti aya kajadian kriminal. Pas balik ti sakola abdi meunang carita ti mamah yen jalmi anu aya di imah eta teh dipaehan ku batur ku cara dicekek make kabel mejikom. Abdi sieun pisan ngadangu carita eta lantaran biasana ngan ningal carita dina tipi hungkul. Abdi langsung ditiah ati-ati ku mamah bisi aya kajadian deui. 

Topic: slice of life
Mun poe Minggu teh sok diayakeun kerja bakti meresihan makam nu aya di kampung. Kadang osok oge meresihan tempat pamuangan sampah atawa ngaberesihan sapanjang sisi jalan. Tah Minggu ayeuna mah kabagean meresihan makam, Deris teu bisa hadir sabab anjeunna sieuneun pisan min nempo makam teh. Biasana mah Deris sok milu kerja bakti, ayeuna mah sabab sieun nempoe makam, jadi we teu milu meresihan makam, ngan milu nyumbang susuguh hungkul jeung nu kerja bakti. Kitu na mah da geus loba pisan nu kerja baktina, aya budak ngora nepi ka kolot oge aya. Biasana mun geus beres kerja bakti teh sok disuguhan parasmanan ku ibu-ibu.

Topic: slice of life
Maulid nyaeta mieling poe Maulid Nabi Muhammad SAW, anu di Indonesia hajatan ieu teh dipieling unggal tanggal 12 Rabiul Awal dina kalender Hijriyah. Kecap maulid atawa milad dina basa Arab hartina ulang taun. Mieling Maulid Nabi téh tradisi anu seeur dilakukeun di masarakat Islam lila sanggeus wafatna Nabi Muhammad SAW. Sacara substansi, kagiatan ieu mangrupa ekspresi kagumbiraan jeung rasa hormat ka Kangjeng Nabi Muhammad SAW. Mepeling Maulid Nabi SAW mangrupikeun salah sahiji hal anu ngangkat sareng ngamulyakeun anjeunna. Mepeling Maulid Nabi teh mimitina mah diemutan ku Raja Irbil (Irak kiwari), anu ngaranna Muzhaffaruddin Al-Kaukabri, dilakukeun dina awal abad ka-7 Hijriah.

Topic: religion
Perasaan setrés anu kaalaman ku hiji jalma mangrupikeun hal anu normal nalika aya jalma dina kaayaan tekenan atanapi kapaksa tiasa adaptasi dina waktos anu pondok. Nanging, bahaya setrés dina jangka panjang bakal ngajantenkeun jalma ngalaman sagala rupa masalah kaséhatan anu tiasa ngaganggu kagiatan sapopoé.
Kalayan pamahaman di luhur, penting pikeun urang langsung nungkulan setrés anu urang karasa. Ieu di handap aya sababaraha kagiatan anu bisa dilakukeun pikeun ngungkulan kakeuheul alatan stress, diantarana:
1. Ngaronjatkeun ibadah ka Gusti Nu Maha Suci
2. Ngajaga kaséhatan kalayan rutin olahraga, sapertos leumpang sareng bersepeda, ogé nyumponan kabutuhan bobo sareng tuangeun gizi anu saimbang.
3. Ngalakukeun hobi anu cocog sareng minat sareng bakat anjeun
4. Pikirkeun hal-hal anu pikaresepeun dina kahirupan
5. Ngawangkong ngeunaan parasaan jeung keluhan ngalaman ka batur anu bisa dipercaya.

Topic: slice of life
Numutkeun panalungtikan, sakitar 40% tina 4,2 juta PNS ngandelkeun prosés manual pikeun ngalaksanakeun pagawéan di bagian administrasi. Asistén administrasi ieu kalebet kagiatan dokuméntasi sapertos nyimpen sareng ngatur file, mariksa dokumén, nyortir dokumén penting pikeun diarsipkeun, ngadamel surat penerbitan resmi pikeun tugas pamaréntah, sareng seueur deui. Kagiatan ieu ngabutuhkeun pisan waktos upami dilakukeun sacara manual. Bayangkeun aya ratusan dokumén kertas anu asup pikeun diurus unggal dintenna, sanés deui tugas-tugas sanés anu kedah dilakukeun ku PNS. Sigana, ngalakukeun sadayana sacara manual henteu efektif deui. Ngaotomatisasi prosés bisnis (Robotic Process Automation) kalayan Artificial Intelligence, atanapi anu ayeuna katelah Cognitive Automation atanapi Intelligent Automation ayeuna mangrupikeun solusi anu dilaksanakeun ku seueur pihak pikeun ngabantosan prosés bisnisna, kalayan kecap sanésna pikeun ngabebaskeun aranjeunna tina waktos anu nyéépkeun waktos. tugas. tur pajeulit.

Topic: technology
Kampuang nan jauh di mato mangrupa salah sahiji tembang rahayat anu geus dekeut di masarakat Indonesia. Rumpaka kampuang nan jauh di mato. Lagu Kampuang nan jauh di mato ieu karangan musisi oslam husein, mangrupa lagu anu asalna ti wewengkon minang sumatera barat. Lagu rahayat kampuang nan jauh di mato nyaritakeun ngeunaan karinduan saurang perantau ka lembur atawa kampung halamanna. Jelema anu hirup jauh ti lembur bener-bener sono ka lemburna,  sono ku kaendahan alam na ka karamahan masarakat na anu bageur  gotong royong anu solidatitas susah senang babarengan, tuluy sono ka indung bapana nepi ka ngabayangkeun yen jelema anu di leburna asa ngagupayan nitah balik sangking ku sono na.

Topic: culture & heritage
Nalika naros pun biang saha olahragawan anu dipikararesep ku anjeuna, ema nyaur, saurna anjeuna mah resep pisan ka Liem Swieking. Liem Swieking the salah sahiji pamaen bulu tangkis anu prestasina kasohor di era taun 80 an. Dedegana jangkung, kulitna bodas tur pangambungna bangir. Salian ti eta rambutan nu ikal nambah nyari kana rupana nu kasep.  Liem lahir di Kudus, Jawa Tengah dina bulan Pebruari taun 1956. Prestasi munggaran nu dicapai ku dirina nyaeta nalika anjeuna ancrub dina kajuaraan bulu tangkis sa-Jawa Tengah. Anjeuna kenging thropy juara kahiji. Ti dinya, prestasi anjeuna terus nanjeur tug nepika jadi juara All England tilu kali noron, nyaeta dina taun 1978, 1979, jeung taun 1980. Eta pisan nu ngajadikeun anjeuna jadi olahragawan pavorit pun biang.

Topic: sports
Babaturan urang kamari karek balik ti lemburna di Medan datang jeung mere oleh-oleh Bika Ambon, ehh ngarana bika ambon tapi lain ti ambon nya. Bika ambon ieu ka asup kue atawa jajanan anu bisa di jadikeun pikeun oleh oleh ti Medan Sumatera Utara. Rasa Bika ambon amu enak, hipu jeung amis loba di pikaresep ku batur. Bika ambon cocok di jadikeun cemilan lamun sore kitu bari ngopi atawa nginum cai teh. Cocok jad batur ngerjakeun tugas atawa batur ngobrol. Kue Bika ambon di jieun tina tipung. Kue Bika ambon ieu bisa tahan lila matakna bisa di jadikeun oleh oleh keur dulur atawa babaturan.

Topic: culture & heritage
Nyanyikeun lagu daerah mangrupakeun salah sahiji kabanggaan jang sasaorang. Tah ieu tips supaya penampilan urang mawakeun lau daerah bisa alus maksimal. Nu kahiji nyaeta apalkeun lirik lagu jeung pahami maknana. Nu kadua nyaeta pelajari bahasana supaya teu salah ngucapkeun kata komo mun salah nanyanyikeun na. Nu katilu nyaeta pahami irama jeung tempo lagu daerahna. Ieu penting pisan kangge apal ekspresi nu pas jeung ngaruh oge ka intonasi nu didugikeun. Nu kaopat nyaeta tong hilap kedah rajin olah vokal samemeh tampil supaya teu sumbang pas hari H. Nu kalima nyaeta pastikeun sagala kasiapan na geus matang, tina sora, kasehatan, mental, jeung penampilan. 

Topic: culture & heritage
Nabi jeung rasul nyaeta manusa pilihan anu diutus ku gusti Allah jang nyampaikeun wahyu ka umat manusa supaya bisa ngajalani kahirupan kalayan bener. Nabi nu kahiji nyaeta Nabi Adam AS, nu kadua nyaeta Nabi Idris AS, nu katilu nyaeta Nabi Nuh AS, nu kaopat nyaeta Nabi Hud AS, nu kalima nyaeta Nabi Sholeh AS, nu kagenep nyaeta Nabi Ibrahim AS, nu katujuh nyaeta Nabi Luth AS, nU kadalapan nyaeta Nabi Ismail AS, nu kasalapan nyaeta Nabi Ishak AS, nu kasapuluh nyaeta Nabi Yaqub AS, nu kasabelas nyaeta Nabi Yusuf AS, nu ka dua belas nyaeta Nabi Ayub AS, nu ka tilu belas nyaeta Nabi Syuaiban AS, nu ka opat belas nyaeta Nabi Harun AS, nu ka lima belas nyaeta Nabi Musa AS, nu ka genep belas nyaeta Nabi Ilyasa AS, nu ka tujuh belas nyaeta Nabi Dzulkifli AS, nu ka dalapan belas nyaeta Nabi Daud AS, nu ka salapan belas nyaeta Nabi Sulaiman AS, nu ka dua puuh nyaeta Nabi Ilyas AS, nu ka dua puluh hiji nyaeta Nabi Yunus AS, nu ka dua puluh dua nyaeta Nabi Zakaria AS, nu ka dua puluh tilu nyaeta Nabi Yahya AS, nu ka dua puluh opat nyaeta Nabi Isa AS, nu ka dua puluh lima atawa terakhir nyaeta Nabi Muhammad SAW. 

Topic: religion
Kapungkur, waktos abdi alit, abdi diajak jalan-jalan ka pantai, angkatna jam 9 énjing dugi ka jam 5. tapi teu katinggaleun Kira-kira jam 18.00, ahirna kuring jeung kulawarga bisa lalajo surup. Hebatna, Panonpoé Panonpoé Panonpoé Tilelep pas di tengah laut, sampurna pikeun urang tingali ti basisir, karasa haté téh tenang, jeung urang ogé nyéépkeun waktu pikeun motret kalawan backdrop Panonpoé Tilelep, pikeun kuring pribadi. bade ka Pantai Pangandaran mangrupikeun salah sahiji pangalaman anu paling pikaresepeun.pangeling-eling anu kantos ditulis sareng kuring nyarios ayeuna. Anjeun tingali, kuring mimiti ningali pantai.pas umur sapuluh tahun, bari baliknateh meuli kerang jeung hiasan laut-laut nu biasa dipake tetekongan.

Topic: leisures
Sikep tawakal mangrupa salasahiji sikap anu ngagambarkeun kana tingkat kaimanan saurang muslim. Kusabab teu bisa dipungkiri yén dina sagala rupa kaayaan, nempatkeun kapercayaan anjeun di dinya bisa jadi hiji hal anu karasaeun hésé ngalakukeun. Kusabab salaku jalma biasa, masih seueur hal anu tanpa disadari ngajantenkeun diri ka batur nu sejen ngaharepkeun ka batur. Sok aya rasa kasieun, teu enakeun nepi ka tuntungna kapikiran nu teu puguh. etateh salah sahuji sikap can bisa tawakal. Urang muslim kudu ngabogaan sikep tawakal  sanajan dina jero haté, saurang muslim tangtu yakin yén Allah SWT Maha Kawasa. Urang ulah ngararepkeun nanaon ka salian gusti Allah. 

Topic: religion
Dua poe ka tukang, abdi sareng rerencangan emam di Richeese Factory. Ieu pangalaman pertama abdi emam di tempat, biasana ngan mesen di aplikasi, abdi sareng rerencangan mesen hayam lada level dua, tapi ternyata level dua oge tos lada pisan, untung aya saos kejuna. Hayamna bararadag, kulitna oge lumayan kandel janten saosna seeur pisan dina kulitna. Ceuk rerencangan abdi anu mesen hayam level hiji, rasana leuwih manis ti level dua nu lada pisan kacida. Hiji paket hayam tos dipasihan sangu sareng minuman, asalna mah minuman na teh minuman warna ping, tapi abdi kirang resep minuman eta lantaran rasana sapertos marjan anu dicampur susu, janten minuman na digentos ku enteh anu aya rasa bubuahan na.

Topic: food & beverages
Salah sahiji Nabi anu pang sabar na nyaeta Nabi Nuh, lantaran ti mang taun-taun manehna dakwah, nepikeun ratusan taun, Nabi Nuh ngan gaduh sakedik pisan umatna. Hiji waktos, Allah marentahkeun Nabi Nuh pikeun nyieun bahtera atawa kapal anu badag pisan. Salila opat ratus taun Nabi Nuh ngabangun bahtera, seeur jalmi anu moyokan anjeunna lantaran teu percaya bakal aya banjir badag, tapi Nabi Nuh jeung pangikutna teu ereun ngabangun bahtera eta unggal poe nepikeun banjir datang, Nabi Nuh tos ngalebetekeun sadaya pangikut jeung sasatoan anu seeur pisan, tapi pamajikan jeung putrana nolak asup ka bahtera eta janten manehna kabawa ku cai banjir.

Topic: religion
AB Roller mangrupikeun alat latihan anu gaduh seeur mangpaat sareng gampang dianggo. Upami urang mineng latihan rutin, AB Roller tiasa nguatkeun otot beuteung sareng ningkatkeun kalenturan otot. Salian ti nyiapkeun AB Roller, urang oge kedah milih tempat nu datar tur cukup badag pikeun latihan. Ab roller nyaeta alat-alat latihan dilengkepan roda di tengah jeung cepengan dina dua sisi. Salian ti mangpaat kanggo otot beuteung, alat olah raga ieu oge bisa nguatkeun otot panangan, taktak jeung tonggong handap lamun dipigawe kalayan sae jeung bener. Adidas AB Roller mangrupikeun produk anu dirancang pikeun nguatkeun otot dina beuteung. Dua gagang dina sisina dilengkepan ku busa anu tiasa ngajadikeun urang  nyaman nalika ngalaksanakeunana.

Topic: sports
Lamun Alloh nuju nyaah ka hiji hambana, Alloh mah moal masihan dunya, tapi sabalikna Alloh bakal masihan musibah ka manehna, supados ku musibah eta teh janten sarana hambana leuwih dekeut ka Alloh, kusabab Alloh teh sok timburu, zat anu Maha Timburu. Supados urang teh teu mikiran dunya we hayoh, tapi mikiran Alloh teras. Lamun tos dekeut ka Alloh, sadayana anu dianggep kirang eta teh bakal diangsulkeun deui ku Alloh ku nu langkung sae. Janten, lamun urang keur nyanghareupan musibah tong sedih, eta teh janten tanda yen Alloh teh masih keneh nyaah ka urang. Sabab urang kapir mah moal dipasihan musibah, tapi dipasihan nu ngeunah lantaran ngkena bakal dipasihan azab ku Alloh. 

Topic: religion
Kalistenik ngabogaan kaunggulan dibandingkeun sareng angkat beban. Kalistenik boga risiko cidera nu leuwih leutik kusabab gerakanna nu ngandelkeun berat awak. Olahraga ieu ge leuwih mirah dibandingkeun angkat beban kusabab teu ngabutuhkan alat-alat nu sagala rupa aya dina gym. Upami ngalakukeun olahraga ieu tiasa ningkatkeun kaseimbangan sareng koordinasi otot-otot dina awak. Otot nu kabentuk ti olahraga ieu leuwih proporsional sareng bentuk awak, janten awak teh katempo leuwih alus bentukanna. Kalistenik tiasa dilakukeun ku sagala kalangan jalmi rek nu ngora atanapi kolot tiasa kusabab gerakanna rupa-rupi ti mimiti nu gampil nika nu hese. Hiji deui kaunggulan kalistenik ti angkat beban nyaeta olahraga ieu tiasa dilakukeun dimana wae, teu sapertos angkat beban nu kudu ka gym.

Topic: sports
Kacaritakeun Khidir teh saurang prajurit anu hirup dina jaman Prabu Dzulkarnain, raja anu kacida hade jeung wijaksana. Raja Dzulkarnain dipercaya mangrupa jalma anu geus nyieun benteng/wates antara kahirupan manusa jeung Ya’juj jeung Ma’juj kalawan idin Alloh SWT. Balik deui kana carita Khidir a.s, dina lalampahan kalawan rombongan tentara Prabu Dzulkarnain pikeun manggihan cai ainul hayat (Musim semi hirup langgeng). Dina hiji guha di jalan, khidir dipingpin ku kersa Alloh pikeun misahkeun dirina tina golongan tuluy manéhna anu meunang cinyusu hirup langgeng. Anjeunna nginum eta, sarta hirup langgeng nepi ka poé anu geus ditangtukeun ku pangaweruh Allah SWT. Anjeunna diajarkeun langsung ku Alloh SWT elmu-elmu anu luar biasa anu umumna kaharti ku manusa.Dina carita Musa a.s, khidir jadi guru Nabi Musa, anjeunna ngajarkeun ngeunaan kasabaran sangkan bisa nuturkeun jeung meunang pangaweruh leuwih ti Khidir. Dina carita-carita séjénna loba carita Khidir papanggih jeung para Nabi, Wali, jeung jalma-jalma soleh. Dina pendak sareng Khidir a.s gaduh makna sareng hikmah anu jero. Nepi ka ayeuna Khidir dipercaya masih hirup, sarta masih terus mawa risalah Ilahi.

Wallahu 'a'lam bishowab....

Topic: religion
Peran lembaga adat kacida pentingna pikeun ngabina jeung ngadalikeun paripolah warga masarakat ameh luyu atawa nurut jeung katangtuan adat. Katangtuan adat pastina di jieun anu tujuanna pikeun kabajikn, pikeun ngamumule adat ameh bisa keneh terus aya keur kahareupna. Aya loba katangtuan adat anu di wangun, sara umumna mah sarua, lamun aya parbedaan paling oge dina carana hungkul anu di sasuaikeun jeung situasi jeung kondisi daerah na. Salah sahiji kantangtuan anu di wangun nyaeta katangtuan kontrol sosial, anu di hareupkeun kontrol sosial ieu bisa ngawangun karakter masakarat leuwih alus jeung hade, teu ngalakukeun pelanggaran kusaba pasti aya palaksanaan sanksi dina bentuk denda, pangaluaran ti lingkungan adat, atawa teguran.

Topic: culture & heritage
Ketering nyaeta salah sahiji pagawean masak anu nyanggupan masakan dina jumlah gede atawa biasa disebut jumlah partai. Ketering biasana nyiapkeun masakan dina syukuran, hajatan, atawa acara-acara gedean nu ngondang loba jelema. Kamari kuring ulin ka imah bibi nu kabeneran muka ketering. Walah, eta pagawean nana masak dina alat-alat nu kacida baradagna. Ningali na ge asa ku harebat bisa masak sakitu lobana bahan dina alat nu sakitu gedena, tuluy dibagikeun deui kana wadah-wadah leutik. Kuring nyobaan ngabantuan ngocek-ngocek sayur sop. Karek ge lima menit raray teh meuni asa panas karerab jeung cangkeul leungeun da susuk na ge meuni badag pisan. Uyuhan eta nu tim ketering masak unggal poe, karuatan pisan. Salut pokok na mah.

Topic: food & beverages
Sabtu kamari uarang jeung dua dulur uang ti bekasi arulin ka bandung. Di bandung urang ulin ka orchid forest cikole, nyaeta tempat wisata alam nu viral kamari kamari. Urang mangkat ka bandung naek kareta ti bekasi. Lila waktu perjalanana kurang leuwih 2 jam satengah. Di orchid forest cikole urang kabehan sibuk foto foto pemandangan na alus pisan ka tata rapih, tempat na oge bersih, spot fotona aralus pisan jeung instagramable. urang kabehan oge loba ningali batur aya nu foto prewed jeung siga aya nu keur syuting, saking alus na pemandangana orchid forest sering di jadikeun latar syuting. Urang kabehan teu bisa lila- lila di orchid forest soalna rek buru buru balik deui ka bekasi. 

Topic: leisures
Ieu kudu ngaku yen téknik ngojay ditangtoskeun rada hese ngawasaan lamun ogé teu diajar ngojay bener. Keur kitu, éta mangrupakeun ide nu sae pikeun diajar ngojay dina hidayah ti palatih nu ahli. Manggihan palatih ngojay nu fits kriteria Anjeun. Naroskeun seueur patarosan sareng konsultasi sateuacan anjeun mutuskeun diajar ngojay sareng palatih.

Dina pasamoan kahiji, palatih biasana bakal nyieun assessment ku nempo réaksi anjeun sarta kamampuhan pikeun salamet di cai. Kalayan ieu, palatih tiasa nangtukeun program latihan anu pas.

Palatih ngojay profésional umumna peryogi ngeunaan 12 sesi latihan sateuacan batur tiasa ngojay. Sababaraha urang tiasa gancang ngawasaan téknik ngojay, tapi aya ogé anu peryogi langkung waktos pikeun bersantai di cai sareng koordinat gerakan anggota awakna.

Topic: sports
Ningkatkeun skill mangrupakeun hal anu dasar jeung wajib dipikanyaho ku pebisnis. Lamun mibogaan tingkat skill nu kuat, urang bakal bisa ngontrol karyawan, time management, nepikeun money management ngameh teu kajadian situasi nu kacau. Tuluy naha urang ayeuna masih ngalaman omzet nu naek turun, teu mibogaan waktu, jeung pelayanan bisnis nu teu konsisten? Mun kitu kudu ngamaksimalkeun tingkatan skill ngameh teu kajadian rugi nu leuwih gede saacan meunangkeun untung nu optimal. Saenggeus urang apal cara nyanghareupan karugian dina perusaan, tuluy pastina urang mikir kumaha cara ngaminimalkeun karugian perusahaan? Lamun urang tenang nyanghareupanna tangtuna masih bisa terkendali jeung masih bisa diomean pas keur rugi.

Topic: business
Keris pusaka teh sok dimandian dina waktos malam 1 suro, tah ieu tata carana. Nu kahiji nyaeta siapkeun baskon tuluy eusian make cai jeung kekembangan. Adukeun heula nepi ka kembangna rata. Geus kitu, anclomkeun kerisna dina kaayaan ditutup ku sarungna. Basuh keris nepi ka beresih. Tos kitu, usapan keris make calingcing. Tuluy bilas deui make cai kembang. Terus keris dielapan make kaen mori supaya garing.Tong hilap olesan make minya melati atawa zakfaron. Tos eta puter keris dina luhureun haseup dupa kai gaharu, usahakeun kabeh bagean keris kahaseupan. Tos kitu mah tinggal simpen keris di tempat nu garing jeung tempat nu pantes merenahna.

Topic: culture & heritage
Mun hari H Idul Adha teh sok digelar sholat sunah Idul Adha di masjid atawa lapang nu aya dilembur satempat. Beres sholat sunah teh sok diayakeun penyembelihan sato qurban. Biasana digelar di halaman masjid nu lega atawa di tempat lain nu memadai. Sato qurban na teh kambing atawa domba jeung sapi. Dikumpulkeunna sapoe samemeh lebaran. Pas lebaran teh dipeuncit si eta sato teh. Samemeh dipeuncit, sadaya nu qurban na dikempelkeun heula kangge nyaksian penyembelihan sareng ijab kabul. Beres eta langsung we sato dipeuncit. Tuluy sagala rupa na diuruskeun jeung dipotongan. Geus kitu, ditimbangan supaya rata jeung adil terus dikeresekan. Beres dikeresekan mah langsung dibagikeun ka masyarakat satempat.

Topic: religion
Dina agama budha aya nu ngarana hari kanitha, teu loba batur anu apaleun bahwa hari besar anu ngarana hari kanitha kusabab hari kanitha teu di asupkeun ka kalender masehi jeung teu di jadileun hari besar nasional jadi eweh cuti bersama. Hari kanitha mangrupakeun salah sahiji hari besar dina agama Budha. Kanitha teh nyaeta dilaksanakeun minangka ekspresi jeung rasa sukur pikeun umat Budha ka anggota sangha atawa bikhu anu geus lulus tina massa vassa tilu bulan di daerahna. Hari kanitha di rayakeun umat buddha ku merekeun hadiah dina bentuk barang anu diperlukeun ku sangha saperti jubah, tuangeun, ubar atawa imah (kuti) bisa oge lamun rek nyumbang dina bentuk duit ka anggota Sangha.Pokona mah mere kabutuhan kabutusan pokok ka sangha, kusabab sangha teu bisa di gawe saperti biasana jeung kudu ngabdi.

Topic: religion
Belgia ngelehkeun Jepang ku skor 3-2 dina salah sahiji laga nu paling rame di Piala Dunia 2019. Lima gol eta dina hiji laga kacipta di babak kadua, kaasup gol penentu kameunangan nu muncul di menit akhir injury time. Kameunangan Belgia ieu dimeunangkeun ku kajelian pelatih Roberto Martinez ngalakukeun pergantian pamaen. Fellaini jeung Chadli nu asup di tengah babak kadua nyetak gol anu jadina Belgia berhasil bangkit anu sememehna mah katinggaleun 2 gol ku Jepang. Saenggeus skorna sarua 2-2 di injury time, Jepang boga kauntungan lantaran meunangkeun tendangan bebas teu jauh tina kotak pinalti. Tapi Keisuke Honda anu nembakna teu asup, tuluy akhirna mah Belgia ngalakukeun serangan balik. Di menit akhir Belgia ngasupkeun gol penentu kameunangan.

Topic: sports
Masigit mangrupakeun tempat ibadah nu mindeng didatangan unggal poe. Rutinitas nu mindeng ieu tangtuna aya dampakna kana kaberesihan karpet masigit. Lamun teu diberesihkeun sacara teratur, tangtuna karpet masigit bisa jadi kotor. Aya sababaraha cara ngameh karpet masigit bisa tetep seungit jeung beresih tiap waktu. Nu kahiji sadiakeun kekesed paranti suku di hareupeun masigit. Tujuanna ngarah saacan batur asup ka masigit, maranehna nincak kekesed heula. Nu kadua beresihkeun karpet unggal poe, alusna ngagunakeun vacuum cleaner nu kualitasna alus ngameh teu ngaruksak tekstur karpet. Ulah poho oge kanggo ngumbah sacara berkala. Gunakeun oge detergen nu dijieun khusus jang karpet ngarah warnana teu pupus. Mun geus diseuseuh kari dipoekeun karpetna sacara rutin.

Topic: religion
Renang teh mangrupa salah sahiji olahraga anu loba mangpaatna pikeun kasehatan urang. Ngalakukeun latihan ngojay bisa nyieun sirkulasi pernapasan urang leuwih lancar, sarta ieu ogé pohara alus pikeun penderita asma. Latihan ngojay ogé bakal ngajantenkeun awak urang langkung jangkung, sabab sadaya bagian awak urang gerak. Kauntungan sejen nyaeta bisa nurunkeun beurat badan, kusabab ngojay ngagabungkeun awak handap jeung awak luhur sakaligus, sarua jeung latihan awak pinuh. Nalika di cai, henteu ngan ukur latihan kardio anu saé, éta ogé ngabantosan awak janten langkung séhat. Salajengna nyaéta ningkatkeun kaséhatan jantung. Latihan fisik dina bentuk ngojay ngalibatkeun sakabéh otot, kukituna ngadorong jantung digawé pikeun ngaronjatkeun aliran getih sakuliah awak.

Topic: sports
Bobobox Pods Paskal mangrupikeun hotél kapsul bobobox Pods Paskal  anu alus sareng nyaman di Bandung. Harga na oge kaetang murah mun di banding ku sagala fasilitas nu tos ada, harga na nyaeta dimimitian ti Rp 92.728 per wengi. Fasilitas na nyaeta pisan loba pisan jeung kualitas kamar na alus, fasilitas, sarta ogé loka na nu deukeut kaman wae. Kabéh kamar nu disadiakeun henteu ngan alus tapi ogé aman tur nyaman jeung sagala rupa jenis. Kamar-kamar ieu diwangun ku 4 jenis, nyaéta tipe standar, single, deluxe, sarta ogé ganda. Lokasina caket kana sababaraha tujuan anu pikaresepeun sareng ogé sababaraha pusat balanja. 

Topic: leisures
Cara wudhu anu bener luyu jeung tuntunan Islam kudu diperhatikeun sacara saksama. Pangaweruh ngeunaan tata cara wudhu penting pisan pikeun nyaho sabab wudhu mangrupa salah sahiji faktor dikabulkeunana solat urang. Hal ieu kaunggel dina pidawuh Rosululloh SAW dina hadits kieu: Allah moal nampi solat salah saurang di antara aranjeun lamun manehna geus hadats nepi ka manehna wudhu." (Bukhari) basmalah dina tiap-tiap lengkah. Ieu léngkah-léngkah pikeun jalan anu bener. tina wudhu:
Maca niat
Cuci leungeun anjeun nepi ka antara ramo anjeun 3 kali
Ngumbah 3 kali
Bersihkeun liang irung ku cara nyeuseup cai kana irung tuluy diciduhkeun 3 kali
Ngumbah beungeut ti ujung sirah nepi ka handap gado 3 kali
Cuci dua leungeun nepi ka siku 3 kali
Ngusap sirah 3 kali
Ngusap duanana ceuli sakaligus 3 kali
Ngumbah suku nepi ka ankles atawa anak sapi dituturkeun ku toes antara ramo 3 kali
Teras diteruskeun ku dua saatos wudhu

Topic: religion
Unggal Daimyo di Shogun 2 boga wewengkon nu disebut propinsi. Propinsi ieu pasti bakal boga tatanggana jeung propinsi séjén anu nyoba ngaranjah kabeungharan anjeun sarta wilayahna Ku alatan éta, geus jadi tugas utama hiji Daimyo pikeun membela wewengkonna tina serangan musuh, ngamekarkeun potensi alam na, ngatur rahayat, ngawangun fasilitas nu nguatkeun ékonomi, ngatur perdagangan jeung pulitik. Aya seueur tugas Tah, éta résiko janten pamimpin dina jaman anu paling berdarah dina sajarah Jepang. Kaulinan dina mode ngatur propinsi ngasuh hiji kasaruaan tinggi jeung kaulinan dina ngamekarkeun Peradaban. Anjeun tiasa ngatur kalawan bébas (tanpa wates waktu) sagalana patali propinsi. Ieu bisa lumangsung alatan dina waktu ieu kaulinan ngagunakeun wangun konsep turn base stategi atanapi TBS nu nyiaptakeun kondisi unik di game shogun 2.

Topic: technology
Di lembur abdi mah mun aya timnas Indonesia maen teh bakal ngagelar layar gede jang nongkrong bareng, katelahna ku istilah nobar. Tah kagiatan nobar ieu teh biasana dilaksanakeun di balai musyawarah atawa di bale imah warga anu lalega. Nobar ieu teh sok diinisiasi ku barudak ngora nu aya di lembur. Bahkan lain wae timnas nu maen, mun tim persib nu maen ge sok ngayakeun nobar. Nobar ieu teh diayakeunna nurutkeun jadwal pertandingan. Biasana mah malahan rame penonton na teh sok kadangu nepi ka imah warga nu jarauh, saking ku hebohna komo mun berhasil nyetak gol mah, pasti we bakal ngagarorowok.

Topic: sports
Balanja oge janten salah sahiji cara ngaleungitkeun setres, tapi lamun urang teu gaduh artos bisa wae urang ngan ningal hungkul, balanjana engke deui lamun tos gaduh artos. Balanja kanggo kabutuhan di hiji sasih oge mangrupakeun hal anu pikaresepeun asalkan urang kedah nyieun heula daptar balanjaan urang, ulah leuwih ulah kirang pokonamah kedah sasuai. Komo lamun balanjana seeur pasti urang moal cicing di hiji tempat, tapi bakala pupuiran dina toko sabari ningal barang-barang anu lalucu, meni resep pisan. Abdi paling resep lamun dititah balanja ku mamah, sanajan cape tapi tetep we rame pisan milarian balanjaan dina toko teh, sapertos ngalakukeun tugas. 

Topic: slice of life
Kumaha nyegah karusuhan ku fans maén bal Pikeun nyegah karusuhan ku fans salila pertandingan maén bal, kami nyarankeun hal di handap ieu. 1. Ngitung jumlah suporter Panitia kedah ngira-ngira jumlah suporter anu bakal datang dina unggal pertandingan. Hal éta téh kudu dilaksanakeun, sangkan panitia bisa nyaluyukeun jeung jumlah panitia, patugas anu digawé saméméh, salila jeung sabada laga. 2. Mariksa prasarana Salian ti éta, ogé kudu rutin ngalaksanakeun pamariksaan jeung nyadiakeun prasarana anu alus jeung cukup dina ngalaksanakeun pertandingan sepak bola. Ghofur nétélakeun yén prasarana anu kudu disayogikeun jeung diriksa sacara saksama dina hal ieu ogé kaasup lawang gerbang asup ka stadion numutkeun perkiraan para suporter anu datang langsung ka stadion. "Kaasup anu tiasa ngaksés tikét sareng nyayogikeun layar raksasa pikeun ningali di luar stadion, ogé ngahindarkeun panongton anu teu gaduh tiket maksa ka stadion," jelasna. 3. Perlakuan sacara manusiawi Rekomendasi salajengna ti Ghofur pikeun nyegah karusuhan atawa karusuhan dina pertandingan maén bal, nyaéta pikeun ngubaran suporter anu hadé. 

Topic: sports
Mun liburan sakola, Ani mah sok ka imah ninina nu aya di sisi pantai. Di imah ninina mah ani teh sok ulin diabur, sok papanasan ka pantai, sok oge maenan tradisional jeung babaturan nana. Tapi justru hal eta nu mantak Ani teu bosen cicing di imah ninina mun unggal libur teh. Di kota mah Ani tara manggih suasana jiga kieu, pantes we jadi betaheu oge. Tapi untungna Ani gaduh babaturan di imah ninina, jadi bisa ulin teu jenuh teuing di imah. Mamah na Ani mah soktara nyarek, da meureun meungpeung didieu jadi diwioskeun wae amengan nanaon oge. Tah baraya, Ani teh keur menikmati masa-masana jeung ninina, meungpeung hirup keneh. Kumaha jeung baraya? atos ngalongokan nini na acan? Yuk ah geuncarkeun deui longokan na, da mun geus teu aya mah pasti ngarasa leungiteun.

Topic: leisures
Hiking jeung leumpang: sabab meunang hawa seger ti gunung beresih tinimbang hawa di kota. Leumpang bisa dipigawé di mana waé, boh di dataran luhur, basisir, atawa gunung. Gunung-gunung anu kuring nyarankeun tangtuna Gunung Rinjani di Lombok, anu kuring nyobian 2 kali.
Ngojay: sabab ngojay teu rawan tatu, teu nyieun otot teuas tur kaku, latihan katentreman sarta breaths kuat sahingga bisa nyieun VOmax optimal. Biasana mah ukur maké gaya kukupu jeung gaya bébas, bari teu maké gaya dada jeung gaya tonggong. Gaya tonggong sabab boga potensi nabrak jalma séjén atawa sirah nabrak témbok kolam renang, sedengkeun gaya dada saolah-olah nyieun tulang tonggong melengkung kawas busur. Sedengkeun jalma gaya bébas bisa ngojay kalawan tulang tonggong lempeng. Sakabéh olahraga di luhur geus tangtu dipigawé normal, teu kaleuleuwihan sarta dipigawé sa normalna.

Topic: sports
Radio janten salah sahiji media massa anu ngahontal kajayaan jaman Orde Lama. Radio dina mangsa pascakamerdekaan jadi salah sahiji media massa anu populer kanggo masarakat Indonesia. Kira-kira taun 1950-an nepi ka 1970-an, radio ngalaman puncakna nalika Radio Republik Indonesia (RRI) janten hiji-hijina media anu bisa nyiarkeun lagu-lagu. Jumlah jalmi nu gaduh pesawat panarima radio nu kadaptar di Indonesia taun 1967 di Kantor Telepon jeung Telegraf ngahontal 2.000.0000 urang, RRI tuluy beuki loba, malah ka hampir kabeh di Indonesia. Lila-lila, RRI geus teu jadi hiji-hijina siaran radio di Indonesia. Stasiun penyiaran buatan mahasiswa, anu harita keur intensif neangan pangrojong massal pikeun aksi Tritura dina Januari 1996, muali muncul. Radio amatir buatan mahasiswa ieu nu saterusna jadi cikal bakal siaran non RRI atawa swasta

Topic: technology
Kusabab awak urang bener butuh cai pikeun ngaganti ion awak leungit. ion awakteh han dipanggihan ku cairan nu puguh jelas gampang ditimukeun han kadang arurang sok poho yen cai bodas ge ngandung ion, Lamun urang teu meakeun cukup cai, awak urang bakal jadi dehidrasi, kurang fokus dina pagawean jeung bakal lemes, nu paling parah nya kena benang panyakit watu ginjal. Urang kedah nginum seueur cai. numutkeun dokter dina sadinten urang kedah nginum sahenteuna 2,5 liter cai kanggo ngagentos ion awak. kumargi kitu arurang kudu sering nginum cai bodas, tong kaseringan nginum inuman acak, insya allah dehidrasi atanapi beunang panyakit ginjal.

Topic: food & beverages
Kuring gagal bobogohan sababaraha kali, cerai sakali, sareng tungtungna mendakan pasangan anu kuring milarian. Geus 12 taun urang babarengan jeung sigana bakal lila babarengan. Ieu tip anu kuring tiasa bagikeun: Idolakeun pasangan anjeun. Kahiji, manggihan batur anjeun idolize jeung anu idolizes anjeun dina mulang. Upami teu kitu, éta mimiti goréng! Jalma anu idealize pasangan maranéhanana cinta silih leuwih sarta kurang kamungkinan kana cinta aranjeunna ti maranéhanana kalayan mitra leuwih realistis. Hasil panalungtikan ti Universitas Utah ogé ngarojong pamadegan ieu.
Milarian pasangan anu percaya diri sareng sumanget. Ngalakonan sagalana malah nu pangbasajanna bakal leuwih senang lamun pasangan Anjeun salawasna sumanget. Tangtu kaunggulan ieu baris ngaronjatkeun kapuasan anjeun kalawan pasangan Anjeun nu pamustunganana ngajadikeun hubungan leuwih langgeng.

Topic: slice of life
Dina ulang taunna anu ka-15, Lala nampi kaméra salaku hadiah ti bapana. Anjeunna resep pisan kana kamérana, bahkan ampir unggal dinten anjeunna sok nyandak gambar nganggo kamérana. Nalika rék nganjang ka imah ninina, Lala ogé sok mawa kaméra ka mana-mana. Tapi hiji poé Lala leungit kamérana, manéhna néangan ka mana-mana tapi teu manggihan kaméra. Anjeunna sedih pisan, kaméra mangrupikeun hal anu paling berharga pikeun anjeunna. Tapi si nini datang ti dapur mawa kaméra Lala. Tétéla Lala hilap nyimpen éta, kumargi haus pisan bari ngopi di dapur tadi, Lala hilap nyandak deui kamérana anu ditinggalkeun di dapur caket galon. Lala nangkeup pageuh nini bari ngahaturkeun nuhun pikeun mendakan kaméra karesepna.

Topic: technology
Ngadangukeun tip ti jalma anu langkung berpengalaman dina dunya bisnis penting pisan nalika aya anu ngalaman kasusah atanapi kaleungitan artos dina usahana. Jalma anu leuwih ngalaman dina dunya bisnis geus ngaliwatan sababaraha tahap dina karir bisnis maranehanana, kaasup nyanghareupan tantangan jeung kasusah. Pangalaman ieu ngajantenkeun aranjeunna gaduh pangaweruh sareng wawasan anu langkung jero ngeunaan cara ngatur usaha, oge strategi anu efektif pikeun ngatasi masalah. Nalika nyanghareupan masalah dina bisnis, saurang moal tiasa ningali masalahna sacara jelas. Ngadangukeun bongbolongan ti jalma nu boga sudut pandang nu beda jeung nu leuwih pangalaman bisa mantuan hiji jalma ningali hiji masalah tina sudut pandang nu beda jeung manggihan solusi nu leuwih efektif. 

Topic: business
Upacara Siraman jeung Ngalungsur Geni di Kabupaten Garut.  Acara adat ieu dilakukeun tiap taun anu mibogaan arti ngumbah jeung nuluykeun kesaktian benda-benda pusaka anu karuhun, sakaligus jadi panghurmatan ka karuhun salaku cikal bakal pangadeg desa. Aya lima tahapan dina Upacara Siraman nyaeta ngalirap, muka sajarah desa, ziarah kubur, ngumbah benda-benda pusakat, jeung doa babarengan. Upacara Ngalirap tangtuna mangpaat jang warga sakitar, lantaran dina acara ieu masarakat gotong royong jang nyieun pager anyar di sabudureun imah joglo, ngaberesihan masigit, jeung makam. Kagiatan ieu dilakukeun ti isuk nepikeun ka sore. Peutingna dilaksanakeun acara muka sajarah desa anu dipingpin ku kuncen. Ieu penting sabab sejarah desa meh teu leungit jeung papada urang apal kana sejarah desana sorangan.

Topic: culture & heritage
Teknologi ayeuna tos tiasa ngamudahkeun sagala urusan jalmi. Smartphone ayeuna tos dipasangkeun sagala rupi fitur nu ngabantos pisan kagiatan sapope. Salah sahiji teknologi atanapi fitur nu biasana dianggo ku seueur jalmi sapopoe nyaeta share location. Dina hp smartphone merek apple share location tiasa dianggo liwat babaraha cara. Mimiti buka aplikasi messages tur pilih ngaran nu bade dipasihan lokasi urang. Pencet foto profil penerima tur pencet 'send My Currret Location'. Thumbnail lokasi urang bakal muncul dina percakapan. Upami bade masihan lokasi dina waktos nu panjang, sawaktos mencet foto profil penerima pilih 'Share My Location' tur atur sakumaha lila urang hayang lokasina dibagi. Tiasa milih hiji jam, bagikeun dugi ka sapoe, tur bagikeun teu make bates. 

Topic: technology
Pikeun bisa nangtukeun jumlah pasti nu kudu disiapkeun, ngalakukeun di handap:

1. Petakeun pangaluaran bulanan Anjeun
Pikeun mutuskeun sabaraha idealna anjeun gaduh dana darurat siap, lengkah kahiji anjeun kudu ngalakukeun nyaeta peta kaluar expenses bulanan Anjeun. Ku cara éta anjeun tiasa terang sabaraha artos anu anjeun peryogikeun.
Pertimbangkeun biaya tetep sareng variabel sapertos asuransi, pajeg, hutang, kasehatan, perumahan, transportasi, sareng sajabana. Tangtukeun ogé sabaraha anjeun peryogi dana darurat upami anjeun nikah atanapi gaduh tanggungan anu sanés.
2. Nyaho sabaraha waktos Anjeun kudu ngumpulkeun dana darurat
Ngartos yén éta peryogi sababaraha bulan kanggo ngahémat sareng nyiapkeun sabulan belanja pikeun alokasi dana darurat. Ditambah anjeun pasti gaduh prioritas kauangan sanés sapertos tabungan sareng dana pangsiun.
Éta sababna teu aya anu lepat sareng netepkeun udagan kalayan jumlah anu wajar dina mimiti ngawangun dana darurat supados anjeun tiasa tetep konsisten sareng gairah pikeun ngahontal udagan anjeun.
3. Nyiapkeun dua jenis dana darurat
Pertimbangkeun nyetél dua jinis dana darurat, khususna upami padamelan anjeun teu stabil. Anu mimiti nyaéta biaya anu teu kaduga pikeun hal-hal sapertos perbaikan mobil atanapi bumi. Anu kadua nyaéta dana darurat anu anjeun siapkeun upami anjeun kaleungitan panghasilan anu teu kaduga.

Topic: slice of life
Pikeun nurutan kamajaun teknologi hayu urang mulai mangpaatkeun internet janten tempat urang ngicalan. Usaha online henteu ngabutuhkeun anjeun nyewa tempat atanapi toko. Anjeun tiasa make imah sorangan pikeun nyimpen barang. Bisnis online oge fleksibel pisan pikeun dijalankeun. Anjeun tiasa ngajalankeun eta bisnis online ti sagala rupa penjuru dunya salami anjeun gaduh sambungan internet sareng laptop. Salaku tambahan, jam operasi bisnis online oge fleksibel. Bisnis online ngamungkinkeun saha wae nganjang ka toko anjeun. Henteu aya larangan regional. Hal ieu ngamungkinkeun anjeun pikeun meunangkeun deui konsumen ti sagala rupa wewengkon di Indonésia. Kanyataanna, anjeun tiasa ngalegaan target pasar anjeun ka luar negeri.

Topic: business
Porprov arung jeram jadi salah sahiji ajang pertandingan nu paling bergengsi dina dunia arung jeram. Pasalna, Porprov arung jeram teh dipandang sebagai ajang ngadu kakuatan antara dua golongan besar arung jeram, nyaeta Citarik jeung Citarum. Dua golongan ieu teh jadi panguasa podium dina event-evenf aring jeram, khususna Porprov. Mantakna, kabeh kabupaten di Jawa Barat mah pasti ngapersiapkeun atletna masing asak sabab lawanna di Porprov mah kabilang kelas berat hungkul. Teu jarang para atlet arung jeram na ge latihan minimal dua taun samemeh hari H supaya hasilna memuaskan. Mun sakalina meunang medali terus naek podium teh pasti bakal dipupusti pisan ku club asalna, termasuk kontingenna.

Topic: sports
Ngaruwat Bumi mangrupakeun tradisi taunan masarakat Banceuy nepikeun ka ayeuna masih tetep dilaksanakeun. Biasana dilaksanakeun dua poe, dina dua poe ieu aya sababaraha kagiatan nu dilakukeun. Nu kahiji Dadahut, mangrupakeun persiapan ti mimiti musawarah, neangan dana, nyieun kadaharan, nyieun panto heek, jeung nyieun sawen. Nu kadua Ngadiukeun, dilaksanakeun ku sesepuh adat bari ngadoa di goah, dihareupna aya sasajen jang acara Ruwatan Bumi. Tujuanna menta izin ka Allah SWT jeung para karuhun ngarah acara lungsur langsar. Nu katilu meuncit muncing, daging munding eta saparapat disadiakeun jang tamu nu sumping sarta kapentingan umum, mun sesana dibagikeun ka masarakat. Nu kaopat Ngalawar, nyaeta nyimpen sasajen di tiap juru kampung ku sesepuh adat.

Topic: culture & heritage
Naha nuklir nu jadi energi ramah lingkungan masih tacan aya di Indonesia ? Jawabanana teu aya political will ti Presiden. Sumuhun, ti Presiden. Sabab Indonésia geus ngaliwatan sagala sarat nu diasongkeun ku Badan Atom Internasional (IAEA) pikeun bisa ngawangun pembangkit listrik tenaga nuklir. Mimitian ti SDM nepi ka téknologi dasar geus siap. Panalungtikan ngeunaan lokasi PLTN bakal diwangun geus disiapkeun di Jepara atawa Bangka Belitung. Tapi, ngan ukur aya hiji sarat anu teu dicumponan ku Indonésia, nyaéta "keputusan politik pikeun ngamimitian ngawangun pembangkit listrik tenaga nuklir". Perkawis pangalaman, tong naroskeun deui. Indonésia mangrupa nagara munggaran di Asia anu ngawangun réaktor nuklir anu ayeuna aya di Bandung (taun 1964). 20 Pébruari 1964 réaktor munggaran kalayan kakuatan 250 kW diresmikeun ku Présidén RI waktu harita Ir.Soekarno. Saterasna teras ngawangun réaktor nuklir di Bandung sareng ogé di Yogyakarta. Sanaos kanggo tujuan panalungtikan, SDM Indonésia parantos kabuktosan mampuh ngatur réaktor nuklir mangtaun-taun sareng parantos lulus pamariksaan ti IAEA.

Topic: technology
Imah panggung mangrupakeun salah sahiji wangunan tradisional nu geus aya digunakeun ti zaman baheula. Salah sahiji cirina nyaeta aya tangga di bagian hareup. Ceuk urang imah panggung ieu leuwih aman sabab bisa ngahindar tina sato galak, ku cara museurkeun aktivitas di bagean luhur imah, sato galak moal bisa ngajangkauna. Imah panggung oge bisa kahindar tina banjir sabab lantai imahna aya sababaraha meter di luhur taneuh. KU cara eta, lamun ayana banjir, wangunan imah jeung parabotanna moal langsung ka keueum ku cai. Salian ti kahindar tina banjir, kolongna oge bisa digunakeun jang tempat neundeun rupa-rupa barang atawa hasil tatanen nepikeun ka neundeun sato piaraan siga hayam oge bisa diteundeun di kolong imah.

Topic: culture & heritage
Masjid gaduh peran strategis salaku puseur ibadah anu ngalahirkeun peradaban ti mimiti ayana Islam. Sajarah masjid mangrupa bagian tina sajarah Islam sorangan. Islam sakumaha kacindekan anu ditepikeun ku H.A.R. Gibb, lain ngan saukur agama dina harti heureut, tapi kaasup peradaban (budaya) nu lengkep. Kualitas da’wah Islam di hiji nagara bakal katingal dina wangunan jeung pungsi masjid. Masjid miboga peran sentral jeung strategis dina kahirupan umat Islam ti jaman ka jaman. Ayana jeung pungsina masjid lain ngan ukur salat berjamaah. Lamun ngan ukur jadi tempat solat, sakumna beungeut bumi pantes ku Alloh dijadikeun tempat sujud (masjid). Masjid miboga fungsi minangka tempat ngabina jamaah anu ngalahirkeun kabentukna persatuan umat dumasar kana kaimanan jeung taqwa.

Topic: religion
Kisah dina Al-Qur'an ngajegkeun hate Nabi SAW jeung umatna kana agama. Hal ieu digambarkeun ku perjuangan nabi jeung umat Islam nu dakwah jeung nyebarkeun agama Allah ieu ku rupa-rupa penolakan nepikeun ka siksaan nu aranjeunna alaman. Ku sabab kitu jang nyanghareupan eta dibutuhkeun kaimanan nu kuat jeung sumanget nu soson-soson, ngameh bisa ngajadikeun hate aranjeunna jang ngobarkeun cahaya kaimanan. Beuratna medan juang oge dirasakeun ku utusan baheula. Intimidasi ka umat nu boga iman oge pernah dialaman ku umat baheula oge. Ngan hal eta ngan salaku cobaan hungkul, sabab kemenangan bakal kacapai gancang atawa lambat oge, jeung kebatilan bahal geura-geura musnah.

Topic: religion
Basa keur leutik mah unggal poe Minggu atawa libur sakola teh sok ngahajakeun jalan-jalan isuk ka pasar. Biasana sok make sapedah jeung orang tua. Tapi sakapeung ge sok bari jalan santai ka pasarna bari ningalian lingkungan sakitaran bumi. Teu jarang oge sasapedahan na teh sok ka tempat olahraga atawa lapang olahraga. Beres sasapedahan teh biasana jajan heula jeung tuang didinya. Mun geus wareg nembe we uih deui make sapedah atawa mapah. Ieu jadi salah sahiji kagiatan olahraga nu dipikaresep pisan, sabab salian urang sehat, oge ngadeukeutkeun kemistri anak jeung orang tua nu sapopoena biasa sibuk sakola jeung digawe.Yuk ah biasakeun sempetkeun olahraga minimal unggal Minggu!

Topic: sports
Bobogohan anu sehat teh mun silih bantuan jeung ngarojong kana naon kagiatan pasanganna salila eta hal anu positif. Lantaran basic kulawarga urang teh wirausaha, jadi mun sakola teh urang sok bari ngajualan barang atawa dahareun. Mun barang mah siga kaos bola, atawa pulsa. Mun dahareun mah biasana seblak. Tah ku urang sok diajak kabogoh teh jang nyieun seblakna, ngarah manehna oge jadi aya gambaran kumaha cara nyieunna jeung cara masarkeun produkna. Ceuk urang mah tiap pasangan teh kudu silih berkembang jeung ngeusian satu sama lain. Emang awalna mah pas diajak jualan teh rada hese ku sabab manehna eraan, tapi lila kalilaan mah malah manehna nu leuwih aktif tibatan urang.

Topic: slice of life
Jaman ayeuna budak sakola teh tangtos peryogi nu ngarana laptop. Nanging seueur kolot nu bingung keneh milih laptop nu cocok sareng kabutuhan budak. Teu kudu bingung upami jeung budak mah beulikeun we laptop chromebook. Laptop chromebook cocog pisan sareng kabutuhan budak sakola. Kusabab dianggo jang kaperluan sakola hungkul ieu laptop gancang pisan upami bade dianggo teh kusabab hard drive SSD sareng Chrome OS-na nu hampang. Padamelan nu saetik oge ngajadikeun ieu laptop boga daya tahan batre nu ageung tiasa tahan nika 6 jam aya oge nu ngeklaim tiasa tahan 13 jam. Laptop ieu cocog jang budak kusabab aktivitas di laptop ieu tiasa diawasi ku kolot liwat akun pengguna teras tiasa oge disinkronisasi ka device nu sejen janten katingali ieu laptop dianggo naon wae.

Topic: technology
Basa keur ramena kajian Pemuda Hijrah anu diayakeun ku Ustad Hanan Attaki. Harita urang jeung babaturan indit ti Jatinangor ka masjid Trans Studio Bandung. Urang jeung babaturan inditna balik kuliah aya kana jam 5 sorean indit. Urang ngabonceng babaturan kana motor. Di jalan teh cuaca geus katinggali paroek, mendung siga nu rek hujan. Apekteh bener weh pas di Jalan Cibiru ngabereg hujan. Tungtungna urang ngiuhan heula di tukang dagang sisi jalan. Pas hujan geus raat urang ngalanjutkeun perjalanan, motor ge rada dikebut sabab urang can sholat magrib. Tadina mah hayang babarengan jeung Hanan Attaki di mesjid eta. Barang nepi teh, kaayaan jelema geus pinuh pisan. Atuh urang teu bisa ninggali sacara langsung Hanan Attaki, tungtungna mah urang ngadenge kajianna di buruan mesjid jeung nu sejenna.

Topic: religion
Hobi ngamungkinkeun anjeun ngajalajah kapentingan di luar padamelan. Hobi ngajadikeun anjeun kreatif sareng nyobian hal-hal anyar. Upami anjeun bosen sareng hobi anu lami, nyobian hobi énggal tiasa nyegerkeun kréativitas anjeun. Tong hilap mertimbangkeun anggaran anjeun sateuacan milih hobi énggal, sabab seueur hobi ngabutuhkeun artos anu ageung. Nanging, tong hariwang. Anjeun gaduh seueur pilihan sanajan anggaran anjeun terbatas. Dimulai ku nu kahiji, panggihan kapentingan anjeun. Tingali naon anu biasana anjeun lakukeun dina waktos bébas anjeun. Naha anjeun resep maca buku? Panginten anjeun tiasa nyobian nyerat. Naha anjeun resep inuman tiis dina ahir poé? Coba brewing inuman di imah. Hurungkeun hal anu anjeun resep janten hobi. Nu kadua nyaeta pikirkeun naon anu anjeun hargana. Kualitas naon anu anjeun hargai pisan? Naha anjeun ngadukung hikmah sareng kawani? Naha anjeun resep jalma berehan? Anjeun admire ekspresi artful? Hayu sipat-sipat éta ngabimbing pilihan hobi anjeun, contona, anjeun tiasa janten sukarelawan di perpustakaan kusabab anjeun resep pendidikan, atanapi panginten anjeun tiasa diajar ngalukis kusabab anjeun resep kana ekspresi seniman.

Topic: leisures
Gunung Ciremai kudu taliti nanjak. Gunung api populér séjénna, contona Gunung Merapi, Gunung Semeru atawa Gunung Slamet, Gunung Ciremai ogé mangrupa gunung strato. Kanyataanna, aktivitas vulkanik di gunung ieu terus nepi ka poé ieu. Letusan terakhir lumangsung dina 1937 sarta henteu ngabalukarkeun karuksakan signifikan. Ngan, dina taun 1990 jeung 2001, aya sababaraha lini anu ngaruksak sababaraha imah warga anu sumber linina sorangan tina aktivitas vulkanik di Gunung Ciremai. Hal unik salajengna anu janten kanyataan Gunung Ciremai nyaéta ayana dua kawah di luhur puncakna. Dua kawah ieu mangrupa hasil bituna Gunung Ciremai sababaraha abad saméméhna. Kawah Timur nu leuwih leutik kabentuk dina bituna Gunung Ciremai taun 1924. Samentara éta, Kawah Kulon nu gedé kabentukna leuwih lila, kira-kira taun 1636. Ku kituna urang kudu ati-ati nalika naék.

Topic: leisures
Ngaran teh Telang sabenerna masing rada aneh kadengena, loba nu can apal naon teh telang. Teh telang sabener na cai teh siga biasana ngan lain di jieun atawa di seduh ti daun teh, teh telang asal na ti kembang telang. Jadi teh telang teh nya teh kembang matakna rasa na rada aneh jeung rada bau mu can biasa nginum. Warna teh telang alus pisan, warna biru kaunguan. Tapi tapi tea telang sabenerna rada pait amis jeung aya bau khas na nu kuat kitu. Tapi mun bisa ngolah na teh telang bisa jadi minuman nu enak jeung loba mangfaat. Teh Telang bisa  di sajikan tiis atawa panas. 

Topic: food & beverages
Anak abdi, Aisyah, 19 taun, mahasiswa semester 3 Fakultas Hukum Unpad, minat pisan kana alam, gunung jeung leuweung ti saprak asup Pramuka di SD jeung SMP, tuluy miluan Kagiatan Pencinta Alam di SMA ( Sisgahana - SMA 70 Jakarta).

Naek gunung mangrupa salah sahiji kagiatan anu dipikaresepna, sajaba ti ngarasakeun kaéndahan alamna, manéhna ngarasa gunung téh jadi imah ka-2, di mana manéhna ngarasa aman, ditangtayungan, bébas, bébas jadi sorangan, teu aya nu ngahakiman, sepi tanpa riweuh dunya, tenang dimana. pikiran jadi jelas. Sok lamun 1 bulan Aisyah teu ka gunung, geus katarajang rasa kangen, jiga nu sono ka imah.

Salian ti éta, kagiatan mikacinta alam anu diiluan ku manéhna ogé ngagampangkeun manéhna pikeun mikawanoh mana babaturan anu sabenerna, mana babaturan anu ngan ukur ngobrol, babaturan mana anu ninggalkeun nalika babaturan séjén keur kasusahan, babaturan mana anu bisa jadi baraya, anu bisa dipercaya. sobat.

Topic: slice of life